- મેગન એક એક્ટ્રેસ પણ છે અને તેણે ટેલિવીઝન ડ્રામા ‘સૂટ્સ’માં કામ કર્યું હતું, જેનાથી તેને ઘણી લોકપ્રિયતા મળી હતી. સૌપ્રથમ ઓનસ્ક્રીન અપિયરન્સની વાત કરીએ તો શો ‘જનરલ હોસ્પિટલ’માં મેગને એક નર્સનો નાનકડો રોલ કર્યો હતો. આ ઉપરાંત મેગને ‘અ લૉટ લાઈફ લવ’, ‘રિમેમ્બર મી’, ‘હોરિબલ બોસિસ’ અને ‘એન્ટી સોશિયલ’ જેવી ફિલ્મ્સમાં પણ કામ કર્યું છે. ટાઈમ મેગેઝીને માર્કલને વર્ષ 2018ની 100 સૌથી પ્રભાવશાળી વ્યક્તિઓની યાદીમાં સ્થાન આપ્યું હતું. 19 મેના 2018ના રોજ માર્કલ અને પ્રિન્સ હેરીના લગ્ન થશે, જે માર્કલના બીજા લગ્ન હશે.